《题东阿旅舍》
清代·蒋超伯

石乱不成路，东行常有声。荒山无鸟语，瘠土半驴耕。

乘月投茅店，浇愁唤麴生。夜来乡梦破，楼鼓报严更。

作者简介：清江苏江都人，字叔起。道光二十五年进士，授刑部主事，累擢江西道监察御史，有直声。同治间累官潮州知府，摄广州知府，署广东按察使。卒年五十五。有《爽鸠要录》、《通斋诗文集》等。